ලේක්හවුස් - මිහින්ලංකා දඹදිව වාසනා කූපන්පත් තරඟාවලියේ ජයග්‍රාහකයන් අමතමින් රාජ්‍ය පොදු කටයුතු කළමනාකාර ගාමිණී අබේවර්ධන කියයි මිහින් ලංකා ගුවන් සේවය ශ්‍රී ලාංකික ජනතාව අතර දේශීය ගුවන් සේවයක් බවට පත්ව ඇතැයි මිහින් ලංකා ආයතනයේ රාජ්‍ය පොදු කටයුතු කළමනාකාර ගාමිණී අබේවර්ධන මහතා පැවැසීය.මිහින් ලංකා ගුවන් සේවාව මඟින් ක්‍රියාත්මක කරන දඹදිව වාසනා කූපන්පත් තරඟාවලිය ජනතාව අතර ප්‍රචලිත වූ බවත් එම තරඟාවලියේ ජයග්‍රාහකයන්ට දඹදිව චාරිකා ලබා දීමේ වැඩපිළිවෙළ සාර්ථක අන්දමින් ක්‍රියාත්මක වූ බවත් ඒ මහතා කීය.ලේක්හවුස් ආයතනය එම තරගාවලිය පැවැත්වීම සඳහා දිනමිණ, සිළුමිණ සහ බුදුසරණ වැනි ජාතික පුවත්පත්වල කූපන් පළ කරවීමෙන් එම තරගාවලියට ජනතාව සහභාගී කරවා ගැනීමට සුවිශාල සහයෝගයක් අත් කර දුන් බවත් හෙතෙම පැවැසීය.දඹදිව චාරිකා වාසනා තරගයේ ජයග්‍රාහකයන්ගෙන් දෙදෙනෙකු ගුවන් ප්‍රවේශපත් ලබා ගැනීම වෙනුවෙන් මිහින් ලංකා කාර්යාලයේ දී පැවැති උත්සව අවස්ථාවක දී ඒ මහතා මේ අදහස් පළ ‍කළේ ය.ලේක්හවුස් ආයතනය සිය උපරිම සහ‍යෝගයක් මිහින් ලංකා ආයතනයට ලබා දෙමින් සිදු කළ සේවාව ඒ මහතාගේ ඇගයීමට ලක් විය.ජයග්‍රාහකයන් වූ දෙහිවල ප්‍රදේශයේ පදිංචි කේ.ඩී.ප්‍රනාන්දු, මට්ටක්කුලියේ පදිංචි ඩී.එම්.උපාලි යන මහත්වරුන් මෙදින සිය ගුවන් ප්‍රවේශපත් ලබා ගත්‍හ.ඒ මහතා මෙසේ ද කීය,අද මිහින් ලංකා ගුවන් සේවය ශ්‍රී ලාංකීය ගැමි ජනතාව අතර ප්‍රචලිත වී තිබෙනවා.